**Ministru kabineta noteikumu projekta** **„Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas “Cilvēkresursi un nodarbinātība” papildinājuma 1.1.2.1.2.apakšaktivitāti “Atbalsts doktora studiju programmu īstenošanai””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas | Ministru kabineta 2008.gada 21.oktobra noteikumi Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai”” (turpmāk – noteikumi Nr.882) paredz 1.1.2.1.2.apakšaktivitāti „Atbalsts doktora studiju programmu īstenošanai” (turpmāk – apakšaktivitāte) īstenot ierobežotas projektu iesniegumu atlases veidā vismaz divās atlases kārtās. Pirmā projektu iesniegumu atlases kārta ir noslēgusies 2009.gada 20.aprīlī, apstiprinot visus 18 iesniegtos projektu iesniegumus un ar augstākās izglītības institūcijām, kuras īsteno doktora studiju programmas, noslēdzot līgumus vai vienošanās par projektu īstenošanu 35 075 546 latu apmērā. Pamatojoties uz pirmās projektu iesniegumu atlases kārtas pieredzi un nepieciešamību nākamās atlases kārtas projektu iesniegumu vērtēšanā piemērot aktuālākos augstākās izglītības datus, otrajai projektu iesniegumu atlases kārtai ir izstrādāti citi projektu iesniegumu vērtēšanas kritēriji, kas ar 2010.gada 22.jūlija lēmumu Nr.L-2010/19 apstiprināti Eiropas Savienības struktūrfondu uzraudzības komitejā rakstiskajā procedūrā.  Saskaņā ar 2010.gada 5.augustā ar Ministru kabineta rīkojumu Nr.458 „Par Pasākumu plānu nepieciešamajām reformām augstākajā izglītībā un zinātnē 2010.–2012.gadam” („LV”, 125 (4317), 10.08.2010.) [stājas spēkā 05.08.2010.] apstiprināto „Pasākumu plānu nepieciešamajām reformām augstākajā izglītībā un zinātnē 2010.-2012.gadam” (turpmāk - plāns) ir nepieciešams pastiprināt atbildību par doktora grāda iegūšanu, ja studijām doktorantūrā ir izmantoti valsts budžeta līdzekļi, paredzot paaugstināt 1.1.2.1.2.apakšaktivitātē sasniedzamo rezultāta rādītāju – vismaz 80 procenti Eiropas Sociālā fonda atbalstu saņēmušo doktorantu iegūst doktora grādu – kas ir attiecināms uz otro un turpmāko projektu iesniegumu atlases kārtu. Otrajai projektu iesniegumu atlases kārtai šobrīd pieejamais finansējums sastāda 1 737 510 latus, kas ir 1/3 daļa no sākotnēji plānotā, jo atbilstoši Ministru kabineta 2009.gada 12.oktobra ārkārtas sēdes protokola Nr.68 4.§ „Par papildu pasākumiem izdevumu samazināšanas nodrošināšanai” ES fondu aktivitātēm, kurām nacionālais līdzfinansējums bija paredzēts no valsts budžeta līdzekļiem, Latvijas publiskā finansējuma samazināšanas rezultātā tika samazināts kopējais pieejamais finansējums. Rezultātā pastāv risks nesasniegt ES fondu plānošanas dokumentos un noteikumos Nr.882 noteiktos apakšaktivitātes uzraudzības rādītājus attiecībā uz doktora zinātniskā grāda ieguvēju skaita pieaugumu, kā arī netiek sekmēta 2010.gada 3.novembrī parakstītajā Deklarācijā par Valda Dombrovska vadītā Ministru kabineta iecerēto darbību noteiktā „līdz 2014.gadam palielināt zinātniskā grāda saņēmēju skaitu vismaz līdz 300 aizstāvētiem promocijas darbiem gadā” izpilde. 1.1.1.2.aktivitātē „Cilvēkresursu piesaiste zinātnei” atklātās projektu iesniegumu atlases kārtas rezultātā, par apstiprināto 35 projektu īstenošanu noslēdzot līgumus 39 385 016 latu apmērā, ir izveidojies atlikums 855 164 (publiskais finansējums) latu apmērā. Lai sekmētu valstī nepieciešamo doktora zinātniskā grāda ieguvēju skaita pieaugumu atbilstoši plānošanas dokumentos un valdības deklarācijā noteiktajām prioritātēm, 355 164 latus no iepriekšminētā atlikuma ir nepieciešams novirzīt apakšaktivitātes otrās projektu iesniegumu atlases kārtas īstenošanai, tādējādi otrajai projektu iesniegumu atlases kārtai pieejamais finansējums sastādīs 2 092 674 latus.  Ņemot vērā, ka noteikumos Nr.882 noteiktais apakšaktivitātes mērķis, sasniedzamie radītāji, atbalstāmās darbības, prasības projektu iesniedzējam un projekta īstenošanas nosacījumi abām projektu iesniegumu atlases kārtām ir kopēji, noteikumos Nr.882 ar grozījumiem ir nepieciešams atsevišķi atrunāt katrai atlases kārtai atšķirīgos projektu iesniegumu vērtēšanas, lēmuma pieņemšanas un citus nosacījumus, vienlaikus pārējos apakšaktivitātes īstenošanas nosacījumus saglabājot abām atlases kārtām vienotus.  Atbilstoši apstiprinātajiem otrās projektu iesniegumu atlases kārtas projektu iesniegumu vērtēšanas kritērijiem, noteikumos Nr.882 ir nepieciešams atsevišķi atrunāt projektu iesniegumu vērtēšanu un lēmuma pieņemšanu par projekta iesnieguma apstiprināšanu, apstiprināšanu ar nosacījumu vai noraidīšanu otrajā projektu iesniegumu atlases kārtā, kā arī nepieciešams noteikt otrajai projektu iesniegumu atlases kārtai atbilstošu projekta attiecināmo izmaksu minimālo un maksimālo kopsummu saskaņā ar darbības programmas „Cilvēkresursi un nodarbinātība” papildinājumā noteikto un augstākās izglītības institūcijai pieejamā finansējuma aprēķinu, ņemot vērā augstākās izglītības institūcijās uz sešiem gadiem akreditētajās doktora studiju programmās studējošo skaita pieaugumu kopš 2007.gada 1.oktobra līdz 2010.gada 1.oktobrim un paredzot finansējuma sadalījumu proporcionāli doktorantu skaita pieaugumam katrā augstākās izglītības institūcijā. Vienlaikus ir nepieciešams noteikt otrajai projektu iesniegumu atlases kārtai arī atsevišķu iesniedzamā projekta iesnieguma veidlapu. Lai noteikumi Nr.882 atbilstu Ministru kabineta š.g. 1.februāra noteikumiem Nr.104 „Grozījumi Ministru kabineta 2007.gada 26.jūnija noteikumos Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu””, nepieciešams svītrot no netiešajām izmaksām projekta iesnieguma un to pamatojošās dokumentācijas sagatavošanas izmaksas. Lai ievērotu finansējuma saņēmēju tiesiskās paļāvības principu, minētās izmaksas nepieciešams noteikt kā attiecināmās tiešās izmaksas. Noteikumi Nr.882 nosaka, ka mērķstipendijas apmērs 1. vai 2.kursa doktorantam nepārsniedz 600 latu mēnesī, 3. vai 4.kursa doktorantam vai zinātniskā grāda pretendentam – 800 latu mēnesī (stipendija, ko doktorants saņem „uz rokas”), tādejādi apakšaktivitātei pieejamā finansējuma ietvaros var atbalstīt līdz 42 procentiem no doktorantūrā studējošo kopskaita. Izglītības un zinātnes ministrija 2011.gada 16.februārī veica aptauju par sagatavoto noteikumu projektu, aicinot 17 augstākās izglītības institūcijas, kas ir finansējuma saņēmēji pirmajā projektu iesniegumu atlases kārtā, kā arī sociālos partnerus (Ausgtākās izglītības padomi, Rektoru padomi, Latvijas Jauno zinātnieku apvienību, Latvijas Studentu apvienību) izskatīt un izvēlēties vienu no ministrijas piedāvātiem mērķstipendijas noteikšanas variantiem doktorantiem un zinātniskā grāda pretendentiem, ar mērķi noteikt noteikumu projektā tādu mērķstipendijas apmēru doktora studijām, kas nodrošinātu 1.1.2.1.2.apakšaktivitātes vislielāko atdevi, kā arī maksimāli veicinātu tās mērķa sasniegšanu. Ņemot vērā augstākās izglītības institūciju un sociālo partneru sniegto viedokļu apkopojumu, tika pieņemts lēmums atbalstīt šādu mērķstipendijas noteikšanas variantu – samazināt mērķstipendiju par 25% 1., 2. un 3.kursa doktorantiem, kuriem stipendiju piešķir studiju programmas apguvei, bet 3.un 4.kursa doktorantiem, kuriem stipendiju piešķir studiju programmas apguvei un vienlaikus promocijas darba izstrādei, kā arī grāda pretendentiem, kuriem stipendiju piešķir promocijas darba izstrādei, mērķstipendiju saglabāt līdzšinējā apmērā. Stipendiju samazinājums neattiecas uz šobrīd noslēgtajiem līgumiem ar doktorantiem (saskaņā ar noteikumiem Nr.882 līgumu slēdz tikai uz vienu gadu), un tiks piemērots tikai jaunajos līgumos, kas tiks noslēgti pēc grozījumu spēkā stāšanās, tādējādi nepārkāpjot doktorantu tiesisko paļāvību noslēgto līgumu ietvaros. Samazinot stipendijas apmēru, netiek pārkāpta arī finansējuma saņēmēja tiesiskā paļāvība. Izmaiņu rezultātā netiek mainīts vai samazināts apstiprinātā projekta finansējums, līdz ar to finansējuma saņēmējs projekta ietvaros varēs sniegt atbalstu lielākam doktorantu skaitam, ko augstākās izglītības institūcijas ir novērtējušas pozitīvi situācijā, kad tiek būtiski samazināts augstākajai izglītībai pieejamais valsts budžeta finansējums. Ņemot vērā esošo ekonomisko situāciju valstī, kā arī akadēmiskā personāla vidējo atalgojumu, kas ir zemāks nekā mērķstipendijas patreizējs apmērs 3.kursa doktorantam, ir nepieciešams mērķstipendijas apmēru savstarpēji līdzsvarot ar akadēmiskā personāla atalgojuma apmēru.  Lai veicinātu doktora grādu ieguvēju skaita pieaugumu, kvalitāti un ilgtspēju, ir nepieciešams noteikt, ka turpmāk pirmajā projektu iesniegumu atlases kārtā, slēdzot līgumu ar doktorantu pēc 2011.gada 29.aprīļa, mērķstipendiju var piešķirt doktorantam, kas studē akreditētā doktora studiju programmā, ņemot vērā pastāvošo risku, ka licencēta programma var neiziet akreditāciju un tikt slēgta. Nosacījums, ka turpmāk pirmās kārtas ietvaros stipendiju var piešķirt tikai akreditētās programmās studējošiem doktorantiem, nepārkāpj tiesisko paļāvību un neietekmē projektam piešķirto finansējumu, bet gan garantē ES fondu ieguldījumu kvalitāti un ilgtspēju apakšaktivitātes mērķa sasniegšanā, un ir piemērojams tikai jaunajos līgumos, kas tiks noslēgti pēc grozījumu spēkā stāšanās. Pirmās projektu iesniegumu atlases kārtas projekti tiek īstenoti līdz 2015.gadam, līdz ar to pēc noteikumu grozījumu spēkā stāšanās augstskolas projektā plānotās mērķstipendijas novirza tikai akreditētajām doktora studiju programmām, savukārt, ja kāda programma ir tikai licencēta, tad mērķstipendiju tajā var piešķirt tikai pēc programmas akreditācijas. Saskaņā ar Augstskolu likuma 55.panta 7.punktu studiju programmu ir nepieciešams akreditēt Ministru kabineta noteiktajā kārtībā divu gadu laikā no tās īstenošanas uzsākšanas dienas. Projektu ieviešana tika uzsākta 2009.gada pavasarī, līdz ar to visām licencētajām programmām jābūt akreditētām līdz 2011.gada pavasarim.  Lai otrajā projektu iesniegumu atlases kārtā pieejamos resursus koncentrētu kvalitatīvākajām studiju programmām, tiek izvirzīts nosacījums, ka otrajā atlases kārtā mērķstipendiju piešķir doktorantam, kas studē uz sešiem gadiem akreditētā doktora studiju programmā.  Lai veicinātu apakšaktivitātes mērķa sasniegšanu un nodrošinātu, ka jaunie doktora zinātniskā grāda ieguvēji paliek strādāt zinātnē (zinātniskajās institūcijās vai augstskolās), ir nepieciešams noteikt, ka doktorantam, kurš vienlaikus strādā akadēmiskā amatā augstskolā, koledžā vai zinātniskajā institūcijā, mērķstipendiju piešķir prioritāri ne tikai nepilna, bet arī pilna laika studijās. Lai veicinātu doktora grādu ieguvēju skaita pieaugumu un kvalitāti, nepieciešams noteikt, ka nepilna laika studijās mērķstipendiju var saņemt tikai tie doktoranti, kas vienlaikus strādā akadēmiskā amatā augstskolā, koledžā vai zinātniskā institūcijā.  Lai nodrošinātu efektīvu Eiropas Sociālā fonda līdzekļu ieguldījumu un izslēgtu dubultā atbalsta risku, ir nepieciešams papildināt noteikumus Nr.882 ar nosacījumu, ka doktorants, kas vienlaikus studē maģistra studiju programmā, nevar vienlaikus saņem mērķstipendiju 1.1.2.1.2. apakšaktivitātes „Atbalsts doktora studiju programmu īstenošanai” un 1.1.2.1.1. apakšaktivitātes „Atbalsts maģistra studiju programmu īstenošanai” ietvaros.  Papildu augstāk minētajam ir nepieciešams veikt tehniskus un redakcionālus labojumus noteikumos Nr.882, lai Izglītības un zinātnes ministrijas pārziņā esošajām aktivitātēm nodrošinātu vienotu Ministru kabineta noteikumu par Eiropas Sociālā fonda aktivitāšu īstenošanu redakciju. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas “Cilvēkresursi un nodarbinātība” papildinājuma 1.1.2.1.2.apakšaktivitāti “Atbalsts doktora studiju programmu īstenošanai”” (turpmāk - noteikumu projekts) paredz šādus grozījumus:   1. nosaka otrajai atlases kārtai atšķirīgus projektu iesniegumu iesniegšanas, vērtēšanas un lēmuma pieņemšanas nosacījumus:  * precizē pirmās projektu iesniegumu atlases kārtas kopējo publisko finansējumu, nosakot to 35 075 546 latu apmērā atbilstoši faktiskajai summai, par kādu pirmajā projektu iesniegumu atlases kārtā ir noslēgtas vienošanās un līgumi par projektu īstenošanu, attiecīgi atlikumu 2 092 674 latu apmērā novirzot otrajai projektu iesniegumu atlases kārtai, kā arī paredzot tiesības atbildīgajai iestādei organizēt turpmāko projektu iesniegumu atlases kārtu, ja iepriekšējā projektu iesniegumu atlases kārtā nav apgūts aktivitātei pieejamais publiskais finansējums, tai skaitā, ja iesniegtais projekta iesniegums ir noraidīts; * precizē otrajai projektu iesniegumu atlases kārtai sasniedzamo rezultāta rādītāju, paredzot, ka vismaz 80 procenti Eiropas Sociālā fonda atbalstu saņēmušo doktorantu līdz 2015.gada 31.augustam ir ieguvuši doktora zinātnisko grādu; * atbilstoši darbības programmas „Cilvēkresursi un nodarbinātība” papildinājumā minētajam nosaka projekta attiecināmo izmaksu minimālo un maksimālo kopsummu otrajai un, ja nepieciešams, turpmākajai projektu iesniegumu atlases kārtai; * paredz noteikumus Nr.882 papildināt ar jaunu punktu, kas nosaka otrajā un turpmākajā projektu iesniegumu atlases kārtā augstākās izglītības institūcijām pieejamā finansējuma apmēra aprēķina formulu un nosacījumus; * precizē otrās projektu iesniegumu atlases kārtas uzsākšanai pieļaujamo gala termiņu, nosakot, ka atbildīgā iestāde uzaicinājumu iesniegt projekta iesniegumu nosūta potenciālajiem projektu iesniedzējiem ne vēlāk kā līdz 2011.gada 31.maijam, tādējādi nodrošinot, ka mērķstipendijas ir pieejamas doktorantiem ar 2011.gada rudeni (2011./2012.akadēmiskā gada sākumu); * papildina noteikumus ar 1.1pielikumu, kurā noteikta otrajā un turpmākajā projektu iesniegumu atlases kārtā aizpildāmā un iesniedzamā projekta iesnieguma veidlapa; * precizē projekta iesnieguma iesniegšanas un noformēšanas prasības atbilstoši projekta iesnieguma iesniegšanas veidam (papīra formā vai elektroniska dokumenta formā); * papildina noteikumus ar 3.pielikumu, kurā noteikti otrajai un, ja nepieciešams, turpmākajai projektu iesniegumu atlases kārtai piemērojamie projektu iesniegumu vērtēšanas kritēriji atbilstoši redakcijai, kas apstiprināta Eiropas Savienības struktūrfondu uzraudzības komitejā rakstiskajā procedūrā ar 2010.gada 22.jūlija lēmumu Nr.L-2010/19; * precizē projektu iesniegumu vērtēšanas nosacījumus, atrunājot, ka katrai projektu iesniegumu atlases kārtai ir noteikti savi projektu iesniegumu vērtēšanas nosacījumi, tai skaitā papildina noteikumus Nr.882 ar jaunu V.1 nodaļu „Lēmums par projekta iesnieguma apstiprināšanu, apstiprināšanu ar nosacījumu vai noraidīšanu otrajā un turpmākajā projektu iesniegumu atlases kārtā”,kas atrunā lēmuma pieņemšanas nosacījumusotrajā un turpmākajā projektu iesniegumu atlases kārtā; * svītro noteikumu 24.punktu, kas dublē projektu iesniegumu vērtēšanas kritērijus. Ņemot vērā labo praksi tiesību aktu sagatavošanā, nav pieļaujama tiesību normu dublēšana; * nosaka finansējuma apguves nosacījumus otrajai projektu iesniegumu atlases kārtai, paredzot, ka finansējuma saņēmējs līdz 2013.gada 31.decembrim nodrošina finansējuma apguvi ne mazāk kā 60 procentu apmērā no projekta attiecināmo izmaksu kopsummas;  1. precizē projektu attiecināmo izmaksu piemērošanas nosacījumus pirmajai un otrajai projektu iesniegumu atlases kārtai:  * paredz projekta iesnieguma un to pamatojošās dokumentācijas sagatavošanas izmaksas noteikt kā attiecināmās tiešās izmaksas; * nosaka, ka projekta neparedzētās izmaksas ir attiecināmas uz pirmo projektu iesniegumu atlases kārtu;  1. citi grozījumi, kas attiecas uz abām kārtām:  * nosaka, ka, slēdzot līgumu ar doktorantu pēc 2011.gada aprīļa, 1. vai 2.kursa doktorantam mērķstipendija nepārsniedz 450 latus mēnesī, 3.kursa doktorantam, kas studē studiju programmā, kuras ilgums ir četri gadi mērķstipendija nepārsniedz 600 latus mēnesī, savukārt 3.kursa doktorantam, kas studē studiju programmā, kuras ilgums ir trīs gadi, vai 4.kursa doktorantam vai zinātniskā grāda pretendentam – nepārsniedz 800 latus mēnesī; * paredz, ka pirmajā projektu iesniegumu atlases kārtā mērķstipendiju var piešķirt: 1) doktorantam, kas studē pilna vai nepilna laika doktora studiju programmā valsts budžeta finansētā vai maksas studiju vietā jebkurā no izglītības tematiskajām grupām, nepilna laika studijās mērķstipendiju prioritāri piešķirot tam doktorantam, kurš vienlaikus strādā akadēmiskā amatā augstskolā, koledžā vai zinātniskajā institūcijā (ja līgumu ar doktorantu noslēdz līdz 2011.gada 29.aprīlim); 2) doktorantam, kas studē akreditētā pilna vai nepilna laika doktora studiju programmā valsts budžeta finansētā vai maksas studiju vietā jebkurā no izglītības tematiskajām grupām (ja līgumu ar doktorantu noslēdz pēc 2011.gada 29.aprīļa). Savukārt otrajā projektu iesniegumu atlases kārtā mērķstipendiju var piešķirt doktorantam, kas studē uz sešiem gadiem akreditētā pilna vai nepilna laika doktora studiju programmā valsts budžeta finansētā vai maksas studiju vietā jebkurā no izglītības tematiskajām grupām; * papildina noteikumus Nr.882 ar nosacījumu, ka doktorants, kas vienlaikus studē kādā maģistra studiju programmā, nevar vienlaikus saņem mērķstipendiju gan 1.1.2.1.2.apakš-aktivitātes „Atbalsts doktora studiju programmu īstenošanai”, gan 1.1.2.1.1.apakšaktivitātes „Atbalsts maģistra studiju programmu īstenošanai” ietvaros; * paredz noteikt, ka mērķstipendiju prioritāri piešķir tam doktorantam, kurš vienlaikus strādā akadēmiskā amatā augstskolā, koledžā vai zinātniskajā institūcijā, savukārt nepilna laika studijās mērķstipendiju var saņemt tikai tie doktoranti, kuri vienlaikus strādā akadēmiskā amatā augstskolā, koledžā vai zinātniskā institūcijā; * paredz veikt tehniskus un redakcionālus labojumus noteikumos Nr.882, tai skaitā precizē atbildīgās iestādes un sadarbības iestādes funkcijas atbilstoši esošajai situācijai, lai nodrošinātu vienotu Ministru kabineta noteikumu par Eiropas Sociālā fonda aktivitāšu īstenošanu redakciju. |
| 5. | Projekta izstrādē iesaistītās institūcijas | Valsts izglītības attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Augstākās izglītības institūcijas, kas ir noteiktas kā finansējuma saņēmēji 1.1.2.1.2.apakš-aktivitātē. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu 2011.gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo  (2011) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 9975,6 | 0 | -663,4 | -7535,3 | -6424,3 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9975,6 | 0 | -663,4 | -7535,3 | -6424,3 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 9975,6 | 0 | -7361,5 | -6171,3 | -9975,6 |
| 2.1. valsts pamatbudžets | 9975,6 | 0 | -7361,5 | -6171,3 | -9975,6 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 6698,1 | -1364,0 | 3551,3 |
| 3.1. valsts pamatbudžets | 0 | 0 | 6698,1 | -1364,0 | 3551,3 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | -6698,1 | 1364,0 | -3551,3 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2011.gadam” 1.1.2.1.2.apakšaktivitātei plānotais finansējums 2011.gadā ir 9975,6 tūkst. lati.  Saskaņā ar 2011.gada 3.februāra Ministru kabineta rīkojumu Nr.43 „Par valsts budžeta ilgtermiņa saistību maksimāli pieļaujamo apjomu” 1.1.2.1.2.apakšaktivitātei 2012.gadā plānotais finansējums ir 2614,1 tūkst. lati un 2013.gadā –3804,3 tūkst. lati.  2014.gadā 1.1.2.1.2.apakšaktivitātei plānotais finansējums valsts budžetā ilgtermiņa saistībām nav norādīts.  Aprēķinot ieņēmumus, tiek ņemts vērā, ka 1.1.2.1.2.apakšaktivitātes Eiropas Sociālā fonda līdzfinansējuma likme ir 93,35 procenti. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 3.punktā 2013.gadā norādīto negatīvo finansiālo ietekmi sedz no apstiprinātajiem valsts budžeta ilgtermiņa saistību maksimāli pieļaujamajiem apjomiem 2013.gadā, kas ir apstiprināti ar 2011.gada 3.februāra Ministru kabineta rīkojumu Nr.43 „Par valsts budžeta ilgtermiņa saistību maksimāli pieļaujamo apjomu”.  2014.gadā izdevumus sedz no valsts budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

Anotācijas IV, V un VI sadaļa – Projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija un Valsts izglītības attīstības aģentūra. |
| 2. | Projekta izpildes ietekme uz pārvaldes funkcijām | Projekta izpildē iesaistītās institūcijas projekta izpildi nodrošina to esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vīza: valsts sekretārs M.Gruškevics

09.03.2011 15:09

2770

J.Sviridenkova

67047774

jevgenija.sviridenkova@izm.gov.lv